seengebed | DinkJeug 124172615
5th June 2018 dinkjeugEREDIENS: Kindermomentjeugdag, kindermoment, kinders, seen, seengebed
NGK Stellenbosch-Welgelegen se eredienste verloop op só ‘n wyse dat die Gr. 1-7’s vir die eerste gedeelte van die erediens in die aanbiddingsruimte is saam met die res van die gemeente en dan op ‘n sekere punt uitbeweeg vir kategese in ‘n ander lokaal.
Na ‘n besoek van een van die leraars aan Church of the Servant Christian Reformed Church in Grand Rapids, Michigan, vroeër vanjaar, het hulle ‘n nuwe tradisie begin waar die gemeente en kinders mekaar se tyd wat hulle saam met God spandeer nadat hulle uitmekaar uit gaan, seën.
Wat vir leraar Elzanne van der Westhuizen, wat dit vertaal en aangepas het vanaf die seën wat hiervoor gebruik word in dié gemeente in Amerika, so spesiaal is van hierdie seën, is dat die kinders ‘n rol as ‘n volwaardige Christen speel hierin en die “grootmense” óók seën – ‘n rol wat vir baie lank beperk was tot die leraar in die NG Kerk.
Ons Seën Mekaar – Responsoriese Litanie
Voorganger: Familie van Christus, wat is julle gebed vir hierdie kinders?
Gemeente: Mag die Here by julle wees.
Kinders: En ook by julle.
Gemeente: Mag die Woord van God groei in julle harte.
Kinders: Dankie God!
Gemeente: Gaan in vrede.